# Официален вестник C 40/2022

| | ISSN 1977-0855 |
| --- | --- |
| Официален вестник
  на Европейския съюз | C 40 |
| | |
| Издание на български език | Информация и известия | Година 6526 януари 2022 г. |

ISSN 1977-0855

Официален вестник

на Европейския съюз

C 40

Издание на български език

Информация и известия

Година 6526 януари 2022 г.

---

| Съдържание | Страница |
| --- | --- |
| | V   Становища |
| | ПРОЦЕДУРИ, СВЪРЗАНИ С ИЗПЪЛНЕНИЕТО НА ОБЩАТА ТЪРГОВСКА ПОЛИТИКА |
| | Европейска комисия |
| 2022/C 40/01 | Известие за започване на преглед с оглед изтичане на срока на действие на антидъмпинговите мерки, приложими към вноса на някои съединителни елементи за челно заваряване, от неръждаема стомана, за тръбопроводи, завършени или не, с произход от Китайската народна република и Тайван | 1 |
| | ПРОЦЕДУРИ, СВЪРЗАНИ С ИЗПЪЛНЕНИЕТО НА ПОЛИТИКАТА В ОБЛАСТТА НА КОНКУРЕНЦИЯТА |
| | Европейска комисия |
| 2022/C 40/02 | Предварително уведомление за концентрация (Дело M.10569 – KKR / GIP / CYRUSONE) — Дело кандидат за опростена процедура (
  1
  ) | 14 |
| | ДРУГИ АКТОВЕ |
| | Европейска комисия |
| 2022/C 40/03 | Публикация на заявление за регистрация на наименование съгласно член 50, параграф 2, буква а) от Регламент (ЕС) No 1151/2012 на Европейския парламент и на Съвета относно схемите за качество на селскостопанските продукти и храни | 16 |
| 2022/C 40/04 | Публикуване на съобщение за одобрение на стандартно изменение на продуктовата спецификация на наименование в лозаро-винарския сектор по член 17, параграфи 2 и 3 от Делегиран регламент (ЕС) 2019/33 на Комисията | 20 |

Съдържание

Страница

V   Становища

ПРОЦЕДУРИ, СВЪРЗАНИ С ИЗПЪЛНЕНИЕТО НА ОБЩАТА ТЪРГОВСКА ПОЛИТИКА

Европейска комисия

2022/C 40/01

Известие за започване на преглед с оглед изтичане на срока на действие на антидъмпинговите мерки, приложими към вноса на някои съединителни елементи за челно заваряване, от неръждаема стомана, за тръбопроводи, завършени или не, с произход от Китайската народна република и Тайван

1

ПРОЦЕДУРИ, СВЪРЗАНИ С ИЗПЪЛНЕНИЕТО НА ПОЛИТИКАТА В ОБЛАСТТА НА КОНКУРЕНЦИЯТА

Европейска комисия

2022/C 40/02

Предварително уведомление за концентрация (Дело M.10569 – KKR / GIP / CYRUSONE) — Дело кандидат за опростена процедура (
  1
  )

1

14

ДРУГИ АКТОВЕ

Европейска комисия

2022/C 40/03

Публикация на заявление за регистрация на наименование съгласно член 50, параграф 2, буква а) от Регламент (ЕС) No 1151/2012 на Европейския парламент и на Съвета относно схемите за качество на селскостопанските продукти и храни

16

2022/C 40/04

Публикуване на съобщение за одобрение на стандартно изменение на продуктовата спецификация на наименование в лозаро-винарския сектор по член 17, параграфи 2 и 3 от Делегиран регламент (ЕС) 2019/33 на Комисията

20

---

| | |
| --- | --- |
| | (1)   Текст от значение за ЕИП. |

---

(1)   Текст от значение за ЕИП.

1

| BG | |
| --- | --- |

BG

---

V Становища

ПРОЦЕДУРИ, СВЪРЗАНИ С ИЗПЪЛНЕНИЕТО НА ОБЩАТА ТЪРГОВСКА ПОЛИТИКА

Европейска комисия

| 26.1.2022 | BG | Официален вестник на Европейския съюз | C 40/1 |
| --- | --- | --- | --- |

26.1.2022

BG

Официален вестник на Европейския съюз

C 40/1

---

Известие за започване на преглед с оглед изтичане на срока на действие на антидъмпинговите мерки, приложими към вноса на някои съединителни елементи за челно заваряване, от неръждаема стомана, за тръбопроводи, завършени или не, с произход от Китайската народна република и Тайван

(2022/C 40/01)

След публикуването на известие за предстоящото изтичане на срока (1) на действащите антидъмпингови мерки по отношение на вноса на някои съединителни елементи за челно заваряване, от неръждаема стомана, за тръбопроводи, завършени или не, с произход от Китайската народна република и Тайван („засегнатите държави“), в Европейската комисия („Комисията“) постъпи искане за преглед в съответствие с член 11, параграф 2 от Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (2) („основния регламент“).

1.   Искане за преглед

Искането е подадено на 26 октомври 2021 г. от Комитета за защита на отрасъла на съединителните елементи за челно заваряване от неръждаема стомана на Европейския съюз („заявителя“) от името на промишлеността на Съюза за някои съединителни елементи за челно заваряване, от неръждаема стомана, за тръбопроводи, завършени или не, по смисъла на член 5, параграф 4 от основния регламент.

Досието, което е на разположение на заинтересованите страни за справка, съдържа публична версия на искането и анализ на степента на подкрепа за искането от страна на производителите от Съюза. В точка 5.6 от настоящото известие се дава информация за достъпа до досието за заинтересованите страни.

2.   Продукт, предмет на прегледа

Продуктът, предмет на настоящия преглед, са съединителни елементи за челно заваряване, от аустенитна неръждаема стомана, за тръбопроводи, съответстващи на AISI 304, 304L, 316, 316L, 316Ti, 321 и 321H, както и еквивалентите им в другите норми, с най-голям външен диаметър не повече от 406,4 mm и дебелина на стената до 16 mm, със средна грапавост (Ra) на вътрешната повърхност не по-малка от 0,8 микрометра, без фланци, завършени или не, с произход от Китайската народна република (КНР) и Тайван („продуктът, предмет на прегледа“), понастоящем класиран в кодове по КН ex 7307 23 10 и ex 7307 23 90 (кодове по ТАРИК 7307231015, 7307231025, 7307239015, 7307239025). Кодовете по КН и ТАРИК са посочени само за информация.

3.   Съществуващи мерки

Действащите понастоящем мерки са окончателно антидъмпингово мито, наложено с Регламент за изпълнение (ЕС) 2017/141 на Комисията (3).

4.   Основания за прегледа

Като основание за искането е изтъкната вероятността изтичането на срока на действие на мерките да доведе до продължаване или повторно възникване на дъмпинга и до продължаване или повторно възникване на вредата от него за промишлеността на Съюза.

4.1.   
  Твърдение за вероятност за продължаване на дъмпинга

4.1.1.   Твърдение за вероятност за продължаване на дъмпинга от КНР

Заявителят твърди, че не е целесъобразно да се използват цените и разходите на вътрешния пазар, за да се установи вероятността за продължаване на дъмпинга от КНР, поради съществуването на значителни нарушения по смисъла на член 2, параграф 6а, буква б) от основния регламент.

В подкрепа на твърденията относно наличието на значителни нарушения заявителят се позовава на информация, съдържаща се в доклада за съответната държава, изготвен от службите на Комисията на 20 декември 2017 г., в който се описват конкретните обстоятелства на пазара на КНР (4). По-специално заявителят посочи нарушения като държавно присъствие като цяло и по-конкретно в стоманодобивния сектор (тръбите от неръждаема стомана представляват основният материал за влагане за разглеждания продукт), както и нарушения във връзка с използването на земя, енергия, капитал и труд.

Освен това заявителят се позовава на публично достъпна информация, по-специално на доклад, изготвен от Търговската камара на Европейския съюз в Китай (5), на доклад на ОИСР (6), на доклада на министрите на Глобалния форум по проблемите на свръхкапацитета в стоманодобива (7), на китайския Тринадесети петгодишен план за стоманодобивната промишленост, както и на регламента за налагане на окончателно антидъмпингово мито върху вноса на някои заварени тръбопроводи и тръби от желязо или нелегирана стомана с произход от Беларус, Китайската народна република и Русия вследствие на преглед с оглед изтичане на срока на действие на мерките, и на регламента за налагане на временно антидъмпингово мито върху вноса на определени горещовалцовани листове и рулони от неръждаема стомана с произход от Индонезия, Китайската народна република и Тайван (8).

Предвид наличната информация Комисията счита, че са налице достатъчно доказателства в съответствие с член 5, параграф 9 от основния регламент, които сочат, че с оглед на значителните нарушения, които се отразяват на цените и на разходите, използването на цените и разходите на вътрешния пазар на КНР не е целесъобразно, което обосновава започването на разследване въз основа на член 2, параграф 6а от основния регламент.

В резултат на това с оглед на член 2, параграф 6а, буква а) от основния регламент твърдението за продължаване на дъмпинга от КНР се основава на сравнение между формирана нормална стойност на база разходи за производство и продажба, отразяващи цени или референтни стойности, при които няма нарушения, в подходяща представителна държава с експортната цена (франко завода) на продукта, предмет на прегледа, от КНР, когато същият се продава за износ за Съюза.

Въз основа на това изчислените дъмпингови маржове за КНР са значителни.

Докладът за съответната държава е предоставен в досието, което е на разположение на заинтересованите страни за справка, и на уебсайта на ГД „Търговия“ (9).

4.1.2.   Твърдение за вероятност за продължаване на дъмпинга от Тайван

Въпреки опитите на заявителя да получи данни за цените на вътрешния пазар за Тайван, такива данни не бяха налични. Поради това твърдението за вероятност за продължаване на дъмпинга се основава на сравнение между формираната нормална стойност (производствени разходи, разходи за продажба и общи и административни разходи (ПОАР) и печалба) в Тайван и експортната цена (франко завода) на продукта, предмет на прегледа, когато същият се продава за износ за Съюза. Първоначалното разследване се основаваше и на формирана нормална стойност.

Въз основа на това изчислените дъмпингови маржове за Тайван са значителни.

4.2.   
  Твърдение за вероятност за продължаване или повторно възникване на вредата

Заявителят твърди, че има вероятност за продължаване на вредата, причинена от КНР и Тайван. В това отношение заявителят представи достатъчно доказателства за това, че вносът на продукта, предмет на прегледа, от засегнатите държави продължава да е съществен както в абсолютно изражение, така и като пазарен дял.

От представените от заявителя доказателства е видно, че финансовото състояние на промишлеността на Съюза се е влошило в резултат от намаляването на цените. Той твърди, че това се дължи на ниските цени на вноса от засегнатите държави.

Без да се засяга горепосоченото, заявителят също така твърди, че има вероятност за повторно възникване на вредата, причинена от Китайската народна република и Тайван. Във връзка с това заявителят е представил достатъчно доказателства за това, че ако се допусне срокът на действие на мерките да изтече, има вероятност сегашното равнище на вноса на продукта, предмет на прегледа, от Китайската народна република и Тайван в Съюза да нарасне поради наличието на неоползотворен капацитет в Китайската народна република и Тайван, както и с оглед на равнището на вече осъществяващия се внос. При липсата на настоящите мерки има ясни доказателства както за подбиване, така и за занижаване на цените от страна на вноса от двете засегнати държави по време на използвания в искането за преглед разследван период в рамките на прегледа. Въз основа на това обемът на вноса на дъмпингови цени от засегнатите държави, който би възникнал, ако се допусне срокът на действие на мерките да изтече, по всяка вероятност ще доведе до повторно възникване на вредата за промишлеността на Съюза.

5.   Процедура

След като установи след консултация с комитета, създаден в съответствие с член 15, параграф 1 от основния регламент, че са налице достатъчно доказателства за вероятност за дъмпинг и вреда, даващи основание за започването на преглед с оглед изтичане на срока на действие на мерките, Комисията започва преглед в съответствие с член 11, параграф 2 от основния регламент.

При прегледа с оглед изтичане на срока на действие на мерките ще се установи доколко е вероятно това изтичане да доведе до продължаване или до повторно възникване на дъмпинга на продукта, предмет на прегледа, с произход от Китайската народна република и Тайван и до продължаване или до повторно възникване на вредата за промишлеността на Съюза.

Комисията също така насочва вниманието на страните към публикуваното Известие (10) относно последиците от епидемията от COVID-19 за антидъмпинговите и антисубсидийните разследвания, което може да е приложимо по отношение на настоящата процедура.

5.1.   
  Разследван период в рамките на прегледа и разглеждан период

Разследването относно продължаването или повторното възникване на дъмпинга ще обхване периода от 1 януари 2021 г. до 31 декември 2021 г. („разследвания период в рамките на прегледа“). Разглеждането на тенденциите, които са от значение за оценката на вероятността за продължаване или повторно възникване на вредата, ще обхване периода от 1 януари 2018 г. до края на разследвания период („разглеждания период“).

5.2.   
  Коментари във връзка с искането и със започването на разследването

Всички заинтересовани страни, които желаят да представят своите коментари във връзка с искането (в т.ч. въпроси относно вредата и причинно-следствената връзка) или с всякакви аспекти, свързани със започването на разследването (включително степента на подкрепа за искането), трябва да го направят в срок от 37 дни от датата на публикуване на настоящото известие в Официален вестник на Европейския съюз (11).

Всички искания за изслушване във връзка със започването на разследването трябва да бъдат представени в срок от 15 дни от датата на публикуване на настоящото известие.

5.3.   
  Процедура за установяване на вероятност за продължаване на дъмпинга

При преглед с оглед изтичане на срока на действие на мерките Комисията разглежда износа за Съюза през разследвания период в рамките на прегледа и — без оглед на износа за Съюза — преценява дали положението на дружествата, произвеждащи и продаващи продукта, предмет на прегледа, в засегнатите държави, е такова, че би било вероятно износът на дъмпингови цени за Съюза да продължи или да бъде възобновен, ако срокът на мерките изтече.

Поради това всички производители (12) на продукта, предмет на прегледа, от засегнатите държави, включително онези от тях, които не са оказали съдействие при разследването, довело до действащите мерки, се приканват да вземат участие в провежданото от Комисията разследване.

5.3.1.   Разследване на производителите в засегнатите държави

Предвид потенциално големия брой участващи в настоящия преглед с оглед изтичане на срока на действие на мерките производители в Китайската народна република и Тайван и за да може разследването да приключи в нормативно установените срокове, Комисията може да ограничи броя на разследваните производители до приемлив брой чрез подбор на извадка (този процес се нарича още „изготвяне на извадка“). Изготвянето на извадката ще се извърши в съответствие с член 17 от основния регламент.

За да може Комисията да реши дали е необходимо изготвянето на извадка и — ако случаят е такъв — да направи подбор на такава извадка, всички производители или представители, действащи от тяхно име, включително онези от тях, които не са оказали съдействие при разследването, довело до мерките, предмет на настоящия преглед, се приканват да предоставят на Комисията информация за своите дружества в срок от 7 дни от датата на публикуване на настоящото известие. Тази информация трябва да бъде предоставена чрез електронната платформа TRON.tdi на следния адрес: https://tron.trade.ec.europa.eu/tron/tdi/form/R758_SAMPLING_FORM_FOR_EXPORTING_PRODUCER. Информация за достъпа до Tron може да бъде намерена в точки 5.6 и 5.9 по-долу.

За да получи информацията, която счита за необходима за подбора на извадката от производители в засегнатите държави, Комисията ще се свърже също така с органите на засегнатите държави, като може да се свърже и с всички известни сдружения на производители в тези държави.

Ако е необходима извадка, производителите ще бъдат подбрани въз основа на най-големия представителен обем на производството, продажбите или износа, за който е разумно да се очаква, че може да бъде разследван в рамките на наличното време. Всички известни производители в засегнатите държави, органите на засегнатите държави и сдруженията на производители ще бъдат уведомени от Комисията — чрез органите на засегнатите държави, ако е целесъобразно — за дружествата, избрани да бъдат включени в извадката.

След като Комисията получи необходимата информация за подбор на извадка от производители, тя ще информира съответните страни за своето решение дали те ще бъдат включени в извадката. Включените в извадката производители ще трябва да представят попълнен въпросник в срок от 30 дни от датата на уведомяване за решението за тяхното включване в извадката, освен ако е посочено друго.

Комисията ще добави бележка към досието, което е на разположение на заинтересованите страни за справка, по отношение на подбора на извадката. Всякакви коментари във връзка с подбора на извадката трябва да бъдат получени в срок от 3 дни от датата на уведомяване за решението за извадката.

Копие от въпросника за производителите в засегнатите държави е предоставено в досието, което е на разположение на заинтересованите страни за справка, и на уебсайта на ГД „Търговия“: https://trade.ec.europa.eu/tdi/case_details.cfm?id=2574.

Без да се засяга евентуалното прилагане на член 18 от основния регламент, дружествата, които са дали съгласие за евентуално включване в извадката, но не са били избрани да бъдат включени в нея, ще се считат за оказали съдействие.

5.3.2.   Допълнителна процедура по отношение на КНР, където са налице значителни нарушения

При спазване на условията на настоящото известие всички заинтересовани страни се приканват да изложат становищата си и да предоставят информация, както и доказателства в нейна подкрепа по отношение на прилагането на член 2, параграф 6а от основния регламент. Освен ако е посочено друго, тази информация и доказателствата в нейна подкрепа трябва да бъдат получени от Комисията в срок от 37 дни от датата на публикуване на настоящото известие.

По-специално Комисията приканва всички заинтересовани страни да изложат становищата си относно материалите за влагане и кодовете по Хармонизираната система (ХС), посочени в искането, да предложат подходяща(и) представителна(и) държава(и) и да посочат производители на продукта, предмет на разследването, в тези държави. Тази информация и доказателствата в нейна подкрепа трябва да бъдат получени от Комисията в срок от 15 дни от датата на публикуване на настоящото известие.

В съответствие с член 2, параграф 6а, буква д) от основния регламент, скоро след започването на процедурата, посредством бележка в досието, което е на разположение на заинтересованите страни за справка, Комисията ще информира страните по разследването относно съответните източници, които възнамерява да използва за целите на определянето на нормалната стойност в КНР в съответствие с член 2, параграф 6а от основния регламент. Това включва всички източници, включително избора на подходяща представителна трета държава, когато това е целесъобразно. На страните по разследването се предоставя срок от 10 дни за изразяване на становище от датата, на която бележката е добавена към това досие.

Според информацията, с която разполага Комисията, възможна представителна за КНР трета държава в този случай е Тайланд. За да направи окончателен избор на подходящата представителна трета държава, Комисията ще проучи дали има държави, чието равнище на икономическо развитие е сходно с това в КНР, където се извършват производство и продажби на продукта, предмет на прегледа, и където са налични съответните данни. Когато има повече от една такава държава, ще се предпочетат, ако е целесъобразно, държавите с адекватно равнище на социална закрила и на опазване на околната среда.

По отношение на съответните източници Комисията приканва всички производители в КНР да представят информация относно материалите (суровини и преработени продукти) и енергията, използвани за производството на продукта, предмет на прегледа, в срок от 15 дни от датата на публикуване на настоящото известие. Тази информация трябва да бъде предоставена чрез електронната платформа TRON.tdi на следния адрес: https://tron.trade.ec.europa.eu/tron/tdi/form/R758_INFO_ON_INPUTS_FOR_EXPORTING_PRODUCER_FORM. Информация за достъпа до Tron може да бъде намерена в точки 5.6 и 5.9 по-долу.

Освен това всяко предоставяне на фактологична информация за оценяване на разходите и цените в съответствие с член 2, параграф 6а, буква а) от основния регламент трябва да се извърши в срок от 65 дни от датата на публикуване на настоящото известие. Тази фактологична информация следва да бъде получена изключително от обществено достъпни източници.

За да получи информацията, която счита за необходима за своето разследване по отношение на твърденията за значителни нарушения по смисъла на член 2, параграф 6а, буква б) от основния регламент, Комисията ще предостави въпросник и на правителството на КНР.

5.3.3.   Разследване на несвързаните вносители (13) (14)

Несвързаните вносители на продукта, предмет на прегледа, от засегнатите държави за Съюза, включително онези от тях, които не са оказали съдействие при разследването, довело до действащите мерки, се приканват да вземат участие в настоящото разследване.

Предвид потенциално големия брой несвързани вносители, участващи в настоящия преглед с оглед изтичане на срока на действие на мерките, и за да може разследването да приключи в нормативно установените срокове, Комисията може да ограничи броя на разследваните несвързани вносители до приемлив брой чрез подбор на извадка (този процес се нарича още „изготвяне на извадка“). Изготвянето на извадката ще се извърши в съответствие с член 17 от основния регламент.

За да може Комисията да реши дали е необходимо изготвяне на извадка и — ако случаят е такъв — да направи подбор на такава извадка, всички несвързани вносители или представители, действащи от тяхно име, включително онези от тях, които не са оказали съдействие при разследването, довело до мерките, предмет на настоящия преглед, се приканват да заявят своя интерес пред Комисията. Тези страни трябва да направят това в срок от 7 дни от датата на публикуване на настоящото известие, като предоставят на Комисията информацията за своите дружества, изисквана в приложението към настоящото известие.

За да получи информацията, която счита за необходима за подбора на извадката от несвързани вносители, Комисията може да се свърже също така и с всички известни сдружения на вносители.

Ако е необходима извадка, вносителите може да бъдат подбрани въз основа на най-големия представителен обем на продажбите в Съюза на продукта, предмет на прегледа, от засегнатите държави, за който е разумно да се очаква, че може да бъде разследван в рамките на наличното време. Всички известни несвързани вносители и сдружения на вносители ще бъдат уведомени от Комисията за дружествата, избрани да бъдат включени в извадката.

Комисията ще добави също така бележка към досието, което е на разположение на заинтересованите страни за справка, по отношение на подбора на извадката. Всякакви коментари във връзка с подбора на извадката трябва да бъдат получени в срок от 3 дни от датата на уведомяване за решението за извадката.

За да получи информацията, която счита за необходима за своето разследване, Комисията ще предостави въпросници на разположение на включените в извадката несвързани вносители. Тези страни трябва да представят попълнения въпросник в срок от 30 дни от датата на уведомяване за подбора на извадката, освен ако е посочено друго.

Копие от въпросника за несвързаните вносители е предоставено в досието, което е на разположение на заинтересованите страни за справка, и на уебсайта на ГД „Търговия“: https://trade.ec.europa.eu/tdi/case_details.cfm?id=2574.

5.4.   
  Процедура за установяване на вероятност за продължаване или повторно възникване на вредата

За да се установи дали съществува вероятност за продължаване или повторно възникване на вредата за промишлеността на Съюза, Комисията приканва производителите от Съюза на продукта, предмет на прегледа, да вземат участие в разследването.

5.4.1.   Разследване на производителите от Съюза

Предвид големия брой производители от Съюза, участващи в настоящия преглед с оглед изтичане на срока на действие на мерките, и за да може разследването да приключи в нормативно установените срокове, Комисията реши да ограничи броя на разследваните производители от Съюза до приемлив брой чрез подбор на извадка (този процес се нарича още „изготвяне на извадка“). Изготвянето на извадката се извършва в съответствие с член 17 от основния регламент.

Комисията направи временен подбор на извадка от производители от Съюза. По-подробна информация за това се съдържа в досието, което е на разположение на заинтересованите страни за справка.

Заинтересованите страни се приканват да представят коментари по отношение на временната извадка. Освен това други производители от Съюза или представители, действащи от тяхно име, включително онези от тях, които не са оказали съдействие при разследването, довело до действащите мерки, които считат, че са налице причини, поради които следва да бъдат включени в извадката, трябва да се свържат с Комисията в срок от 7 дни от датата на публикуване на настоящото известие. Всички коментари относно временната извадка трябва да бъдат получени в срок от 7 дни от датата на публикуване на настоящото известие, освен ако е посочено друго.

Комисията ще уведоми всички известни производители от Съюза и/или сдружения на производители от Съюза за дружествата, окончателно избрани да бъдат включени в извадката.

Включените в извадката производители от Съюза ще трябва да представят попълнен въпросник в срок от 30 дни от датата на уведомяване за решението за тяхното включване в извадката, освен ако е посочено друго.

Копие от въпросника за производителите от Съюза е предоставено в досието, което е на разположение на заинтересованите страни за справка, и на уебсайта на ГД „Търговия“: https://trade.ec.europa.eu/tdi/case_details.cfm?id=2574.

5.5.   
  Процедура за оценка на интереса на Съюза

В случай че бъде потвърдена вероятността за продължаване или повторно възникване на дъмпинга и на вредата, в съответствие с член 21 от основния регламент ще се вземе решение дали запазването на антидъмпинговите мерки не би било в интерес на Съюза.

Производителите от Съюза, вносителите и техните представителни сдружения, ползвателите и техните представителни сдружения, синдикалните организации и представителните организации на потребителите се приканват да предоставят на Комисията информация относно интереса на Съюза.

Информацията относно оценката на интереса на Съюза трябва да бъде предоставена в срок от 37 дни от датата на публикуване на настоящото известие, освен ако е посочено друго. Тази информация може да бъде предоставена под формата на свободен текст или чрез попълване на подготвен от Комисията въпросник.

Копие от въпросниците, включително от въпросника за ползвателите на продукта, предмет на прегледа, е предоставено в досието, което е на разположение на заинтересованите страни за справка, и на уебсайта на ГД „Търговия“: https://trade.ec.europa.eu/tdi/case_details.cfm?id=2574.

При всички случаи представената в съответствие с член 21 информация ще бъде взета предвид само ако към момента на подаването е подкрепена с конкретни доказателства за нейната достоверност.

5.6.   
  Заинтересовани страни

За да могат да участват в разследването, заинтересованите страни, като например производители в засегнатите държави, производители от Съюза, вносители и техните представителни сдружения, ползватели и техните представителни сдружения, синдикални организации и представителни организации на потребителите, първо трябва да докажат, че съществува обективна връзка между дейността им и продукта, предмет на прегледа.

Производителите в засегнатите държави, производителите от Съюза, вносителите и представителните сдружения, които са предоставили информация в съответствие с процедурите, описани в точки 5.3.1, 5.3.3 и 5.4.1, ще бъдат считани за заинтересовани страни, ако съществува обективна връзка между дейността им и продукта, предмет на прегледа.

Други страни ще могат да участват в разследването като заинтересовани страни само след като заявят своя интерес и при условие че съществува обективна връзка между дейността им и продукта, предмет на прегледа. Признаването на дадена страна за заинтересована страна не засяга прилагането на член 18 от основния регламент.

Достъпът до досието, което е на разположение на заинтересованите страни за справка, е осигурен чрез електронната платформа Tron.tdi на следния адрес: https://tron.trade.ec.europa.eu/tron/TDI. Моля, следвайте инструкциите на тази страница, за да получите достъп (15).

5.7.   
  Други писмени изявления

При спазване на условията на настоящото известие всички заинтересовани страни се приканват да изложат становищата си и да предоставят информация, както и доказателства в нейна подкрепа. Освен ако е посочено друго, тази информация и доказателствата в нейна подкрепа трябва да бъдат получени от Комисията в срок от 37 дни от датата на публикуване на настоящото известие.

5.8.   
  Възможност за изслушване от службите на Комисията, на които е възложено разследването

Всички заинтересовани страни могат да поискат да бъдат изслушани от службите на Комисията, на които е възложено разследването. Всяко искане за изслушване трябва да бъде отправено в писмена форма и да бъде надлежно обосновано, както и да съдържа обобщение на това, което заинтересованата страна желае да обсъди по време на изслушването. Изслушването ще бъде ограничено до въпросите, които заинтересованите страни са изложили предварително в писмен вид.

По принцип изслушванията няма да бъдат използвани за предоставяне на фактологична информация, която все още не е в досието. Независимо от това, в интерес на доброто администриране и за да се даде възможност на службите на Комисията да отбележат напредък в разследването, от заинтересованите страни може да бъде поискано да предоставят нова фактологична информация след изслушване.

5.9.   
  Указания за представяне на писмени изявления и за изпращане на попълнени въпросници и кореспонденция

Информацията, предоставена на Комисията за целите на разследванията за търговска защита, не трябва да бъде обект на авторски права. Преди да предоставят на Комисията информация и/или данни, които са обект на авторски права на трета страна, заинтересованите страни трябва да поискат специално разрешение от носителя на авторското право, с което изрично се позволява на Комисията: а) да използва информацията и данните за целите на настоящата процедура за търговска защита и б) да предостави информацията и/или данните на заинтересованите страни по настоящото разследване по начин, който им позволява да упражнят правото си на защита.

Всички писмени изявления, включително информацията, която се изисква в настоящото известие, попълнените въпросници и кореспонденцията, предоставени от заинтересованите страни на поверителна основа, се обозначават със „Sensitive“ (16). Страните, които предоставят информация в хода на настоящото разследване, се приканват да обосноват искането си за разглеждане на поверителна основа.

В съответствие с член 19, параграф 2 от основния регламент от страните, предоставящи обозначена със „Sensitive“ информация, се изисква да представят неповерителни резюмета, обозначени с „For inspection by interested parties“. Тези резюмета трябва да бъдат достатъчно подробни, за да позволят разбиране в приемлива степен на същността на предоставената на поверителна основа информация. Ако предоставилата поверителна информация страна не посочи основателна причина за искането за поверително разглеждане или не представи неповерително резюме с необходимия формат и качество, Комисията може да не вземе предвид тази информация, освен ако точността ѝ може да бъде убедително доказана с помощта на подходящи източници.

Заинтересованите страни се приканват да правят всички изявления и да подават всички искания, включително сканирани пълномощни и удостоверения, чрез електронната платформа TRON.tdi (https://tron.trade.ec.europa.eu/ tron/TDI). Чрез използване на електронната платформа TRON.tdi или на електронна поща заинтересованите страни изразяват съгласието си с правилата, приложими за подаване в електронен формат, съдържащи се в документа „КОРЕСПОНДЕНЦИЯ С ЕВРОПЕЙСКАТА КОМИСИЯ ПО СЛУЧАИ ЗА ТЪРГОВСКА ЗАЩИТА“, публикуван на уебсайта на Генерална дирекция „Търговия“: http://trade.ec.europa.eu/doclib/docs/2014/june/tradoc_152563.pdf. Заинтересованите страни трябва да посочат своето име, адрес, телефонен номер и валиден адрес на електронна поща и следва да гарантират, че предоставеният адрес на електронна поща е функциониращ официален служебен адрес, който се проверява ежедневно. След като данните за контакт бъдат предоставени, Комисията ще осъществява комуникацията със заинтересованите страни само чрез електронната платформа TRON.tdi или по електронна поща, освен ако те изрично поискат да получават всички документи от Комисията посредством друго средство за комуникация или освен ако естеството на документа, който трябва да бъде изпратен, изисква използването на препоръчана поща. За повече информация относно правилата за кореспонденция с Комисията, включително принципите, които се прилагат по отношение на изявленията, подадени чрез електронната платформа TRON.tdi и по електронна поща, заинтересованите страни следва да направят справка с указанията за комуникация със заинтересованите страни, посочени по-горе.

Адрес на Комисията за кореспонденция:

| European Commission |
| --- |
| Directorate-General for Trade |
| Directorate G |
| Office: CHAR 04/039 |
| 1049 Bruxelles/Brussel |
| BELGIQUE/BELGIË |

European Commission

Directorate-General for Trade

Directorate G

Office: CHAR 04/039

1049 Bruxelles/Brussel

BELGIQUE/BELGIË

TRON.tdi: https://tron.trade.ec.europa.eu/tron/tdi

Електронна поща:

За въпроси във връзка с дъмпинга, имащи отношение към КНР: TRADE-R758-SSTPF-DUMPING-CHINA@ec.europa.eu

За въпроси във връзка с дъмпинга, имащи отношение към Тайван: TRADE-R758-SSTPF-DUMPING-TAIWAN@ec.europa.eu

За въпроси във връзка с вредата и интереса на Съюза: TRADE-R758-SSTPF-INJURY@ec.europa.eu

6.   График на разследването

В съответствие с член 11, параграф 5 от основния регламент обикновено разследването трябва да приключи в срок от 12 месеца и при всички случаи не по-късно от 15 месеца от датата на публикуване на настоящото известие.

7.   Предоставяне на информация

По правило заинтересованите страни могат да представят информация единствено в сроковете, уточнени в точка 5 от настоящото известие.

С цел да приключи разследването в рамките на задължителните срокове, Комисията няма да приема изявления от заинтересованите страни след срока за представяне на коментари във връзка с окончателното разгласяване или, ако е приложимо, след срока за представяне на коментари във връзка с допълнителното окончателно разгласяване.

8.   Възможност за представяне на коментари във връзка с изявления на други страни

С цел да се гарантира правото на защита, заинтересованите страни следва да имат възможност да представят коментари във връзка с информацията, предоставена от други заинтересовани страни. При това заинтересованите страни могат да разглеждат само въпроси, повдигнати в изявленията на другите заинтересовани страни, и не могат да повдигат нови въпроси.

Коментарите във връзка с информацията, предоставена от други заинтересовани страни в отговор на разгласяването на окончателните констатации, следва да бъдат представени в срок от 5 дни от срока за представяне на коментари във връзка с окончателните констатации, освен ако е посочено друго. Ако е извършено допълнително окончателно разгласяване, коментарите във връзка с информацията, предоставена от други заинтересовани страни в отговор на това допълнително разгласяване, следва да бъдат представени в срок от 1 ден от срока за представяне на коментари във връзка с това допълнително разгласяване, освен ако е посочено друго.

Изложените срокове не засягат правото на Комисията да изисква допълнителна информация от заинтересованите страни в надлежно обосновани случаи.

9.   Удължаване на определените в настоящото известие срокове

Удължавания на предвидените в настоящото известие срокове може да бъдат предоставяни при представяне от заинтересованите страни на искане, което показва наличието на основателна причина.

Искане за каквото и да било удължаване на предвидените в настоящото известие срокове следва да бъде отправено само при изключителни обстоятелства и ще бъде уважено само ако е надлежно обосновано. При всички случаи евентуални удължавания на срока за отговор на въпросниците обикновено се ограничават до 3 дни и по правило не надвишават 7 дни. По отношение на сроковете за предоставяне на друга информация, определена в известието за започване, удължаванията на срока ще бъдат ограничени до 3 дни, освен ако е доказано наличието на изключителни обстоятелства.

10.   Неоказване на съдействие

В случай че заинтересована страна откаже достъп до необходимата информация, не я предостави в срок или значително възпрепятства разследването, констатациите, независимо дали са положителни, или отрицателни, може да бъдат направени въз основа на наличните факти в съответствие с член 18 от основния регламент.

Ако се установи, че заинтересована страна е предоставила невярна или подвеждаща информация, тази информация може да не бъде взета предвид и може да се използват наличните факти.

Ако заинтересована страна не оказва съдействие или оказва само частично съдействие и поради това констатациите се основават на наличните факти в съответствие с член 18 от основния регламент, резултатът от разследването може да бъде по-малко благоприятен за тази страна, отколкото ако тя е оказала съдействие.

Ако отговорът не бъде изпратен по електронен път, това не се счита за неоказване на съдействие, при условие че заинтересованата страна покаже, че представянето на отговор по изисквания начин би довело до прекомерни допълнителни затруднения или разходи. Заинтересованата страна следва незабавно да се свърже с Комисията.

11.   Служител по изслушванията

Заинтересованите страни могат да поискат намесата на служителя по изслушванията при търговските процедури. Служителят по изслушванията разглежда искания за достъп до досието, спорове относно поверителността на документите, искания за удължаване на сроковете и всякакви други искания относно правото на защита на заинтересованите страни и на трети страни, които могат да възникнат по време на процедурата.

Служителят по изслушванията може да организира изслушвания и да действа като медиатор между заинтересованата(ите) страна(и) и службите на Комисията, за да гарантира, че заинтересованите страни упражняват изцяло правото си на защита. Искането за изслушване от служителя по изслушванията следва да бъде отправено в писмена форма и да бъде надлежно обосновано. Служителят по изслушванията ще разгледа основанията за исканията. Тези изслушвания следва да се провеждат само ако въпросите не са своевременно уредени със службите на Комисията.

Всяко искане трябва да се представи навреме и експедитивно, за да не се възпрепятства правилното протичане на процедурите. За тази цел заинтересованите страни следва да поискат намесата на служителя по изслушванията във възможно най-кратък срок след настъпването на събитието, което оправдава тази намеса. При подаване на искания за изслушване извън определените срокове служителят по изслушванията ще разгледа също така причините за закъснението, естеството на повдигнатите въпроси, както и въздействието на тези въпроси върху правото на защита, като надлежно вземе предвид интересите за добро администриране и за своевременно приключване на разследването.

За допълнителна информация и данни за контакт заинтересованите страни могат да посетят уебстраниците на служителя по изслушванията на уебсайта на Генерална дирекция „Търговия“: http://ec.europa.eu/trade/trade-policy-and-you/contacts/hearing-officer/.

12.   Възможност за отправяне на искане за преглед съгласно член 11, параграф 3 от основния регламент

Тъй като настоящият преглед с оглед изтичане на срока на действие на мерките е започнат в съответствие с разпоредбите на член 11, параграф 2 от основния регламент, констатациите от него няма да доведат до изменение на съществуващите мерки, а до тяхната отмяна или запазване в съответствие с член 11, параграф 6 от основния регламент.

Ако някоя от заинтересованите страни счита, че е обосновано извършването на преглед на мерките с оглед на евентуалното тяхно изменение, тя може да отправи искане за преглед в съответствие с член 11, параграф 3 от основния регламент.

Страните, желаещи да отправят искане за такъв преглед, който ще се проведе независимо от посочения в настоящото известие преглед с оглед изтичане на срока на действие на мерките, могат да се свържат с Комисията на горепосочения адрес.

13.   Обработка на личните данни

С всички лични данни, събрани по време на настоящото разследване, ще се борави в съответствие с Регламент (ЕС) 2018/1725 на Европейския парламент и на Съвета (17).

Съобщение за защита на личните данни, с което се информират всички физически лица за обработването на личните данни в рамките на предприеманите от Комисията дейности за търговска защита, е на разположение на уебсайта на ГД „Търговия“: http://ec.europa.eu/trade/policy/accessing- markets/trade-defence/.

---

(1)  OB C 168, 5.5.2021 г., стр. 5.

(2)  ОВ L 176, 30.6.2016 г., стр. 21.

(3)  Регламент за изпълнение (ЕС) 2017/141 на Комисията от 26 януари 2017 г. за налагане на окончателно антидъмпингово мито върху вноса на някои съединителни елементи за челно заваряване, от неръждаема стомана, за тръбопроводи, завършени или не, с произход от Китайската народна република и Тайван (ОВ L 22, 27.1.2017 г., стр. 14).

(4)  Работен документ на службите на Комисията относно значителните нарушения в икономиката на Китайската народна република за целите на разследванията за търговска защита, 20 декември 2017 г., SWD (2017) 483 final/2, достъпен на следния адрес: https://trade.ec.europa.eu/doclib/docs/2017/december/tradoc_156474.pdf.

(5)  Overcapacity in China: an impediment to the Party’s reform agenda (Свръхкапацитетът в Китай — пречка пред партийната програма за реформи).

(6)  OECD Global Forum on Steel Excess Capacity, What’s the issue? (Глобален форум на ОИСР по проблемите на свръхкапацитета в стоманодобива, за какво става въпрос?).

(7)  Глобален форум по проблемите на свръхкапацитета в стоманодобива, доклад на министрите, 20 септември 2018 г.

(8)  Регламент за изпълнение (ЕС) 2021/635 на Комисията от 16 април 2021 г. за налагане на окончателно антидъмпингово мито върху вноса на някои заварени тръбопроводи и тръби от желязо или нелегирана стомана с произход от Беларус, Китайската народна република и Русия вследствие на преглед с оглед изтичане на срока на действие на мерките съгласно член 11, параграф 2 от Регламент (ЕС) 2016/1036 на Европейския парламент и на Съвета (OВ L 132, 19.4.2021 г., стр. 145) и Регламент за изпълнение (ЕС) 2020/508 на Комисията от 7 април 2020 г. за налагане на временно антидъмпингово мито върху вноса на определени горещовалцовани листове и рулони от неръждаема стомана с произход от Индонезия, Китайската народна република и Тайван (OВ L 110, 8.4.2020 г., стр. 3).

(9)  Цитираните в доклада за съответната държава документи може също да бъдат получени след подаване на надлежно обосновано искане.

(10)  ОВ C 86, 16.3.2020 г., стр. 6 (https://eur-lex.europa.eu/legal-content/BG/TXT/?uri=CELEX%3A52020XC0316(02)).

(11)  Освен ако е посочено друго, всички позовавания на публикацията на настоящото известие се тълкуват като позовавания на публикацията на настоящото известие в Официален вестник на Европейския съюз.

(12)  Производител е всяко дружество в засегнатите държави, което произвежда продукта, предмет на прегледа, в това число всяко едно от свързаните с него дружества, които участват в производството, в продажбите на вътрешния пазар или в износа на продукта, предмет на прегледа.

(13)  В извадката може да бъдат включени само вносители, които не са свързани с производители в засегнатата(ите) държава(и). Вносителите, свързани с производители, трябва да попълнят данните за тези производители в приложение I към въпросника. В съответствие с член 127 от Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) No 952/2013 на Европейския парламент и на Съвета за създаване на Митнически кодекс на Съюза се счита, че две лица са свързани, ако: a) едното лице е служител или управител в предприятието на другото лице; б) са юридически признати търговски партньори; в) са работодател и служител; г) трета страна пряко или косвено притежава, контролира или държи 5 % или повече от свободно прехвърляемите дялове или акции с право на глас във всяко от предприятията; д) едното лице пряко или косвено контролира другото; е) двете лица са пряко или косвено контролирани от трето лице; ж) двете лица заедно контролират пряко или косвено трето лице; или з) са членове на едно и също семейство (OВ L 343, 29.12.2015 г., стр. 558). Лицата се смятат за членове на едно и също семейство само ако се намират в едно от следните отношения: i) съпруг и съпруга, ii) родител и дете, iii) брат и сестра (пълнокръвни или еднокръвни/едноутробни), iv) дядо/баба и внуци, v) чичо (вуйчо, свако)/леля (стринка) и племенници, vi) тъст, тъща, свекър, свекърва и зет или снаха, vii) зет (шурей) и снаха (зълва, балдъза и пр.). В съответствие с член 5, точка 4 от Регламент (ЕС) No 952/2013 на Европейския парламент и на Съвета за създаване на Митнически кодекс на Съюза „лице“ означава физическо лице, юридическо лице и всяко сдружение на лица, което не е юридическо лице, но е с призната правоспособност да извършва правни действия съгласно правото на Съюза или националното право (ОВ L 269, 10.10.2013 г., стр. 1).

(14)  Данните, предоставени от несвързани вносители, може да бъдат използвани и за други аспекти на настоящото разследване, различни от установяването на дъмпинга.

(15)  В случай на технически проблеми, моля, свържете се със Службата за техническа поддръжка на ГД „Търговия“, като пишете на Електронна поща: trade-service-desk@ec.europa.eu или позвъните на Тел. +32 2 297 97 97.

(16)  Документ, който е обозначен със „Sensitive“, се счита за поверителен в съответствие с член 19 от основния регламент и член 6 от Споразумението на СТО за прилагането на член VI от Общото споразумение за митата и търговията от 1994 г. (Антидъмпингово споразумение). Той е също така защитен документ в съответствие с член 4 от Регламент (ЕО) No 1049/2001 на Европейския парламент и на Съвета (ОВ L 145, 31.5.2001 г., стр. 43).

(17)  Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) No 45/2001 и Решение No 1247/2002/ЕО (ОВ L 295, 21.11.2018 г., стр. 39).

---

ПРИЛОЖЕНИЕ

| ☐ | Версия, обозначена със „Sensitive“ |
| --- | --- |
| ☐ | Версия, обозначена с „For inspection by interested parties“ |
| (поставете отметка в съответната клетка) |

☐

Версия, обозначена със „Sensitive“

☐

Версия, обозначена с „For inspection by interested parties“

(поставете отметка в съответната клетка)

ПРЕГЛЕД С ОГЛЕД ИЗТИЧАНЕ НА СРОКА НА ДЕЙСТВИЕ НА АНТИДЪМПИНГОВИТЕ МЕРКИ, ПРИЛОЖИМИ КЪМ ВНОСА НА НЯКОИ СЪЕДИНИТЕЛНИ ЕЛЕМЕНТИ ЗА ЧЕЛНО ЗАВАРЯВАНЕ, ОТ НЕРЪЖДАЕМА СТОМАНА, ЗА ТРЪБОПРОВОДИ, ЗАВЪРШЕНИ ИЛИ НЕ, С ПРОИЗХОД ОТ КИТАЙСКАТА НАРОДНА РЕПУБЛИКА И ТАЙВАН

ИНФОРМАЦИЯ ЗА ЦЕЛИТЕ НА ПОДБОРА НА ИЗВАДКАТА ОТ НЕСВЪРЗАНИ ВНОСИТЕЛИ

Настоящият формуляр е изготвен, за да се улеснят несвързаните вносители при предоставяне на информацията, поискана в точка 5.3.2 от известието за започване, във връзка с подбора на извадката.

Както версията, обозначена със „Sensitive“, така и версията, обозначена с „For inspection by interested parties“, следва да бъдат изпратени обратно на Комисията при условията и по реда, посочени в известието за започване.

1.   ИДЕНТИФИКАЦИЯ И ДАННИ ЗА КОНТАКТ

Посочете следните данни за Вашето дружество:

| Наименование на дружеството | |
| --- | --- |
| Адрес | |
| Лице за контакт | |
| Електронна поща | |
| Телефон | |

Наименование на дружеството

Адрес

Лице за контакт

Електронна поща

Телефон

2.   ОБОРОТ И ОБЕМ НА ПРОДАЖБИТЕ

Посочете общия оборот на дружеството в евро (EUR), стойността в евро (EUR) и обема в тонове на вноса в Съюза и препродажбата на пазара на Съюза след внос от Китайската народна република и Тайван през разследвания период в рамките на прегледа на продукта, предмет на прегледа, в съответствие с определението в известието за започване.

| | Тонове | Стойност в евро (EUR) |
| --- | --- | --- |
| Общ оборот на Вашето дружество в евро (EUR) | | |
| Внос на продукта, предмет на прегледа, с произход от Китайската народна република и Тайван, в Съюза | | |
| Внос на продукта, предмет на прегледа, в Съюза (независимо от държавата на произход) | | |
| Препродажба на продукта, предмет на прегледа, на пазара на Съюза след внос от Китайската народна република и Тайван | | |

Тонове

Стойност в евро (EUR)

Общ оборот на Вашето дружество в евро (EUR)

Внос на продукта, предмет на прегледа, с произход от Китайската народна република и Тайван, в Съюза

Внос на продукта, предмет на прегледа, в Съюза (независимо от държавата на произход)

Препродажба на продукта, предмет на прегледа, на пазара на Съюза след внос от Китайската народна република и Тайван

3.   ДЕЙНОСТИ НА ВАШЕТО ДРУЖЕСТВО И НА СВЪРЗАНИТЕ ДРУЖЕСТВА (1)

Опишете какви точно дейности развиват дружеството и всички свързани дружества (моля, избройте тези дружества и посочете каква е връзката им с Вашето дружество), участващи в производството и/или продажбите (експортни и/или на вътрешния пазар) на продукта, предмет на прегледа. Тези дейности може да включват, без това изброяване да е изчерпателно, закупуването на продукта, предмет на прегледа, производството му по договорености за подизпълнение, преработването на продукта, предмет на прегледа, или търговията с него.

| Наименование на дружеството и местоположение | Дейности | Връзка |
| --- | --- | --- |
| | | |
| | | |
| | | |

Наименование на дружеството и местоположение

Дейности

Връзка

4.   ДРУГА ИНФОРМАЦИЯ

Моля, посочете всякаква друга имаща отношение информация, която според дружеството би била от полза за Комисията при подбора на извадката.

5.   УДОСТОВЕРЯВАНЕ

С предоставянето на посочената по-горе информация дружеството дава съгласието си за евентуално включване в извадката. Ако дружеството бъде избрано да бъде включено в извадката, това означава, че ще трябва да попълни въпросник и да приеме извършването на проверка в помещенията му за установяване на достоверността на неговите отговори. Ако дружеството посочи, че не е съгласно с евентуално включване в извадката, това ще се счита за неоказване на съдействие при разследването. Констатациите на Комисията по отношение на неоказалите съдействие вносители се основават на наличните факти и резултатът за такива дружества може да се окаже по-малко благоприятен, отколкото ако са оказали съдействие.

Подпис на упълномощения служител:

Име и длъжност на упълномощения служител:

Дата:

---

(1)  В съответствие с член 127 от Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) No 952/2013 на Европейския парламент и на Съвета за създаване на Митнически кодекс на Съюза се счита, че две лица са свързани, ако: a) едното лице е служител или управител в предприятието на другото лице; б) са юридически признати търговски партньори; в) са работодател и служител; г) трета страна пряко или косвено притежава, контролира или държи 5 % или повече от свободно прехвърляемите дялове или акции с право на глас във всяко от предприятията; д) едното лице пряко или косвено контролира другото; е) двете лица са пряко или косвено контролирани от трето лице; ж) двете лица заедно контролират пряко или косвено трето лице; или з) са членове на едно и също семейство (OВ L 343, 29.12.2015 г., стр. 558). Лицата се смятат за членове на едно и също семейство само ако се намират в едно от следните отношения: i) съпруг и съпруга, ii) родител и дете, iii) брат и сестра (пълнокръвни или еднокръвни/едноутробни), iv) дядо/баба и внуци, v) чичо (вуйчо, свако)/леля (стринка) и племенници, vi) тъст, тъща, свекър, свекърва и зет или снаха, vii) зет (шурей) и снаха (зълва, балдъза и пр.). В съответствие с член 5, точка 4 от Регламент (ЕС) No 952/2013 на Европейския парламент и на Съвета за създаване на Митнически кодекс на Съюза „лице“ означава физическо лице, юридическо лице и всяко сдружение на лица, което не е юридическо лице, но е с призната правоспособност да извършва правни действия съгласно правото на Съюза или националното право (ОВ L 269, 10.10.2013 г., стр. 1).

---

ПРОЦЕДУРИ, СВЪРЗАНИ С ИЗПЪЛНЕНИЕТО НА ПОЛИТИКАТА В ОБЛАСТТА НА КОНКУРЕНЦИЯТА

Европейска комисия

| 26.1.2022 | BG | Официален вестник на Европейския съюз | C 40/14 |
| --- | --- | --- | --- |

26.1.2022

BG

Официален вестник на Европейския съюз

C 40/14

---

Предварително уведомление за концентрация

(Дело M.10569 – KKR / GIP / CYRUSONE)

Дело кандидат за опростена процедура

(текст от значение за ЕИП)

(2022/C 40/02)

1.

Настоящото уведомление засяга следните предприятия:

| — | KKR & Co. Inc. (KKR, САЩ); |
| --- | --- |

—

KKR & Co. Inc. (KKR, САЩ);

| — | Global Infrastructure Management, LLC (GIP, САЩ); |
| --- | --- |

—

Global Infrastructure Management, LLC (GIP, САЩ);

| — | CyrusOne, Inc. (CyrusOne, САЩ). |
| --- | --- |

—

CyrusOne, Inc. (CyrusOne, САЩ).

KKR и GIP придобиват по смисъла на член 3, параграф 1, буква б) от Регламента за сливанията съвместен контрол над цялото предприятие CyrusOne.

Концентрацията се извършва посредством покупка на дялове (акции).

2.

| — | за KKR: глобално инвестиционно дружество, което предлага алтернативно управление на активи, решения за капиталовите пазари и застрахователни решения; |
| --- | --- |

—

за KKR: глобално инвестиционно дружество, което предлага алтернативно управление на активи, решения за капиталовите пазари и застрахователни решения;

| — | за GIP: независим управител на инфраструктурен фонд, който инвестира в активи и управлява активи основно в отраслите на транспорта, енергетиката, отпадъците и водите; |
| --- | --- |

—

за GIP: независим управител на инфраструктурен фонд, който инвестира в активи и управлява активи основно в отраслите на транспорта, енергетиката, отпадъците и водите;

| — | за CyrusOne: фонд за инвестиции в недвижимо имущество, който притежава, експлоатира и разработва центрове за обработка на данни от корпоративен клас, независими от преносен доставчик и с множество наематели или един-единствен наемател в САЩ и Европа. |
| --- | --- |

—

за CyrusOne: фонд за инвестиции в недвижимо имущество, който притежава, експлоатира и разработва центрове за обработка на данни от корпоративен клас, независими от преносен доставчик и с множество наематели или един-единствен наемател в САЩ и Европа.

3.

В съответствие с Известието на Комисията относно опростена процедура за разглеждане на някои концентрации съгласно Регламент (ЕО) No 139/2004 на Съвета (2) следва да се отбележи, че това дело би могло да бъде разгледано по процедурата, посочена в Известието.

4.

Забележките трябва да бъдат получени от Комисията не по-късно от 10 дни след датата на настоящата публикация. Моля, винаги посочвайте следния референтен номер:

M.10569 – KKR / GIP / CYRUSONE

Забележки могат да се изпращат до Комисията по електронна поща, по факс или по пощата. Моля, използвайте координатите за връзка по-долу:

Електронна поща: COMP-MERGER-REGISTRY@ec.europa.eu

Факс +32 22964301

Пощенски адрес:

| European Commission |
| --- |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  ОВ L 24, 29.1.2004 г., стр. 1 („Регламент за сливанията“).

1

(2)  ОВ C 366, 14.12.2013 г., стр. 5.

2

---

ДРУГИ АКТОВЕ

Европейска комисия

| 26.1.2022 | BG | Официален вестник на Европейския съюз | C 40/16 |
| --- | --- | --- | --- |

26.1.2022

BG

Официален вестник на Европейския съюз

C 40/16

---

Публикация на заявление за регистрация на наименование съгласно член 50, параграф 2, буква а) от Регламент (ЕС) No 1151/2012 на Европейския парламент и на Съвета относно схемите за качество на селскостопанските продукти и храни

(2022/C 40/03)

Настоящата публикация предоставя право на възражение срещу заявлението в съответствие с член 51 от Регламент (ЕС) No 1151/2012 на Европейския парламент и на Съвета (1) в срок от три месеца от датата на нейното публикуване.

ЕДИНЕН ДОКУМЕНТ

„Wrångebäcksost“

ЕС No: PDO-SE-02413 – 14 март 2018

ЗНП (X) ЗГУ ( )

1.   Наименование/наименования [на ЗНП или ЗГУ]

„Wrångebäcksost“

2.   Държава членка или трета държава

Швеция

3.   Описание на селскостопанския продукт или храната

3.1.   Вид продукт

Клас 1.3. Сирена

3.2.   Описание на продукта, за който се отнася наименованието в точка 1

„Wrångebäcksost“ е наименованието на полутвърдо сирене, произведено от термично обработено биологично пълномаслено краве мляко.

Сиренето „Wrångebäcksost“ притежава следните характеристики:

Форма: Сиренето е цилиндрично, с диаметър 30—45 cm и височина 10—18 cm.

Тегло: 8—13 kg.

Период на зреене: най-малко 9 месеца.

Повърхност: кора от плесенни бактерии.

Цвят:

Повърхност: оранжев до ръждивочервен, с тъмнокафяви нюанси. Цветът се променя в зависимост от възрастта.

Разрезна повърхност: жълтеникав. Цветът варира в зависимост от сезона и зреенето – от бледо жълтеникаво бежово до светложълто с оранжеви ивици.

Текстура: Разрезната повърхност е компактна с няколко дупчици.

Консистенция: плътна и мека с „кристали“.

Мирис: леко кисел с животински е млечни нотки.

Вкус: плътен и комплексен с дълъг послевкус, елементи на умами и животински нотки, подчертана соленост и известна сладост.

Усещане при консумация: Топи се в устата.

Съдържание на влага: 34—38 %

Масленост: 34—38 %

Мазнини в сухото вещество: 55—60 %

Съдържание на белтъчини: 21—24 %

Съдържание на сол: 1,7—2,1 %

Летливи карбоксилни киселини: 14—27 mmol/kg

Свободни аминокиселини: 32—46 g/kg

Съотношение олеиновата киселина / палмитинова киселина: 0,8—0,9

3.3.   Фуражи (само за продукти от животински произход) и суровини (само за преработени продукти)

Фуражът на млекодайните крави е от ключово значение за получаване на типичните характеристики на „Wrångebäcksost“. През летния сезон, от 15 април до 15 октомври, кравите се отглеждат на открито. През този период фуражът се състои предимно от трева и билки от пасищата в района на Guldkroken. Пасищата се състоят главно от култивирани тревни площи и някои естествени пасища.

В периода, когато по пасищата има твърде малко трева, за да се осигури достатъчно количество фураж, кравите се хранят с фуражна смес, състояща се от силаж, слама, зърнени култури (ечемик (Hordeum vulgare), овес (Avena sativa) и пшеница (Triticum aestivum), чер боб/бакла (Vicia faba), кюспе от рапица (Brassica napus), минерали, соли и варовик.

Тревните площи се засаждат с тревни смески (пълзяща детелина (Trifolium repens), тимотейка (Phleum pratense), ливадна власатка (Festuca pratensis), английски райграс (Lolium perenne), червена власатка (Festuca rubra), обикновена власатка (Poa pratensis), грапавоплодна синя жлъчка (Cichorium intybus), обикновен ким (Cuminum cyminum) и ланцетолистен живовлек/жиловлек (Plantago lanceolata), докато ливадите се засаждат със смес от семена, сред които са ливадна детелина (Trifolium pratense), пълзяща детелина (Trifolium repens), люцерна (Medicago sativa), тимотейка (Phleum pratense), ливадна власатка (Festuca pratensis) и английски райграс (Lolium perenne).

Тревните площи се поддържат в продължение на 6—8 години, а естествените ливади – в продължение на 3—5 години, преди да бъдат засети отново. Дългите периоди на некултивиране дават възможност банката със семена в почвата и семената, издухвани от вятъра от околните райони, да покълнат. Това означава, че видовият състав на тревните площи и ливадите се променя от година на година. Тази промяна се насърчава допълнително от множеството видове почви, които се срещат в района, и тяхната различна способност да задържат вода. Следователно видовете, които предимно растат на тревните площи, постепенно започват да наподобяват видовете, срещани в естествените пасища.

Най-малко 85 % от фуражните концентрати и грубите фуражи трябва да се произвеждат в определения географски район. Вносни фуражи може да се използват само в случай на екстремни метеорологични условия, които могат да доведат до недостиг на произведени в стопанствата фуражи.

„Wrångebäcksost“ се произвежда от прясно непастьоризирано биологично пълномаслено краве мляко, получено в посочения в точка 4 район. Млякото се получава предимно от крави от породите Холщайн-фризийско говедо (SLB) и Кафяво алпийско говедо и техните кръстоски. Кравите се доят два пъти дневно. Млякото се охлажда до използването му в мандрата. Млякото, използвано за производството на „Wrångebäcksost“, не трябва да е на повече от 24 часа.

Характеристиките на „Wrångebäcksost“ се определят повече от качеството на млякото, отколкото от породата на кравите. Броят на спорите и бактериите трябва да бъде под 20 и 50 съответно за ентерококите и спорите. Маслеността варира между 3,8 % и 4,4 % и съдържанието на белтъчини — между 2,9 % и 3,3 % в зависимост от сезона. През зимата нивата са най-високи. При производството на „Wrångebäcksost“ съотношението мазнини / белтъчини следва да бъде около 1,15—1,30.

Делът на свободните мастни киселини, като маслена киселина и деканова киселина, които могат да предизвикват гранясване на сиренето, трябва да е достатъчно нисък (3,0—3.5 mmol/10 kg), така че сиренето да може да зрее толкова дълго, колкото е необходимо, за да може „Wrångebäcksost“ да придобие типичните си характеристики.

При производството на „Wrångebäcksost“ се разрешава само добавянето на говеждо сирище и мезофилни закваски. „Wrångebäcksost“ не съдържа добавки, различни от готварска сол (NaCl).

3.4.   Специфични етапи на производството, които трябва да бъдат осъществени в определения географски район

Всички етапи – от пашата и млекопроизводството до подсирването, трябва да се извършват в определения географски район, посочен в точка 4.

3.5.   Специфични правила за рязане, настъргване, опаковане и др. на продукта, за който се отнася регистрираното наименование

–

3.6.   Специфични правила за етикетиране на продукта, за който се отнася регистрираното наименование

–

4.   Кратко определение на географския район

Районът на производство на „Wrångebäcksost“ е регионът на западния бряг на езерото Vättern, който традиционно се нарича „Guldkroken“. Той включва кметствата Grevbäck, Mofalla, Hjo stad, Hjo landskommun, както и Norra и Södra Fågelås.

5.   Връзка с географския район

Регионът Guldkroken е издължена равнина, разположена между езерото Vättern на изток и масива Hökensås, планински издатък на веригата Tiveden, на запад. По-голямата част от региона се състои от открити земеделски земи.

Местоположението на Guldkroken е сравнително благоприятно за селското стопанство. Масивът Hökensås защитава терена от западните ветрове, а близостта до езерото Vättern, петото по големина езеро в Европа, има смекчаващо влияние върху температурите. Поради това в Guldkroken средните температури са малко по-високи от тези в околните райони (около 6 °C). Освен това регионът се характеризира с по-голям брой часове слънцегреене и малко по-ниско средно количество валежи (около 500 mm, като максималното количество пада в средата и края на лятото, а минималното – в средата на зимата).

Почвата се състои от смес от видове – глина, фин пясък, тиня, рохкав пясък, мъхлива почва и чернозем, което създава разнообразни условия за отглеждане на отделните тревни площи и естествени ливади. За това разнообразие допринася и повърхностното оттичане на Hökensås, независимо дали е видимо или се извършва под земята.

Благодарение на благоприятните природни условия както за производството на фуражи, така и за животновъдството, днес в Guldkroken се произвеждат значителни количества фуражи за биологичното (одобрено по стандарта KRAV) производство на мляко, което е основата суровина за производството на „Wrångebäcksost“.

През късното средновековие в Guldkroken се произвежда сирене за манастирите в Alvastra и Vadstena на архипелага Östergötland. След Реформацията млекопроизводството се превръща в предимно домакинска дейност. Производството за продажба започва в средата на XIX век. В началото на ХХ век в Guldkroken има около 15 мандри. Сирената често са били известни под наименованието на стопанството, в което са произведени. „Wrångebäcksost“ е едно от тези сирена, първоначално то се произвежда в млекодобивно стопанство с името Wrångebäck.

През 60-те години на миналия век търговското производство на „Wrångebäcksost“ се прекратява; то се възобновява през 2008 г. под ръководството на този производител на сирене, който през 1960-те години беше отговорен за производството на „Wrångebäcksost“. Съответно знанията и уменията за производството и преработката на сиренето, придобити от производителя на сирене от неговия предшественик и предавани от един млекопроизводител на друг от 1889 г. насам, бяха прехвърлени на ново поколение млекопроизводители. „Wrångebäcksost“ продължава да е занаятчийски продукт, който се произвежда съгласно оригиналната рецепта.

Сиренето се пресова под суроватката и се оставя да зрее при 90—94 % влажност. През първите три месеца сиренето зрее при 14—15 °C на рафтове от борово дърво с висока плътност. През първите три седмици сирената се обръщат ежедневно. През това време те също така се измиват ежедневно с 5 % солен разтвор (NaCl), за да се насърчи развитието на микроорганизми по повърхността на сиренето и то да бъде предпазано от нежеланото развитие на плесени. През следващите два месеца сиренето се обръща и измива със солен разтвор три пъти седмично.

Процесът на зреене продължава при 10—11 °C и 90—94 % влажност. През този период сиренето се обръща и измива със солен разтвор веднъж седмично.

„Wrångebäcksost“ зрее и отлежава най-малко девет месеца. По време на зреенето теглото на сиренето намалява с около 12—14 %.

Измиването със солен разтвор води до развитието на плесенни бактерии върху сиренето, включително Brevibacterium linens ssp. Много от видовете на тези бактерии са специфични за мястото и се развиват на повърхността на сиренето. Тези микроорганизми се прехвърлят от едно сирене към друго, като по-старите сирена се измиват със солен разтвор, който след това се използва за измиване на по-младите сирена. Плесенните бактерии значително повлияват на мириса и вкуса на сиренето и са много важни по време на зреенето, за да може сиренето да придобие характеристиките на „Wrångebäcksost“.

Характеристиките на „Wrångebäcksost“ зависят и от уменията на хората да използват, оползотворяват и управляват естествените условия на Guldkroken, за да произвеждат фуражи и мляко. Подборът на смесите от семена за тревните площи и естествените ливади е съобразен с разнообразните условия на отглеждане в Guldkroken, с изискванията за сертифициране на биологични продукти и с нуждите на млекодайните животни от добър фураж, така че да могат да дават висококачествено мляко, което може да се използва за производство на „Wrångebäcksost“.

Висококачественото мляко, добре контролираният процес на приготвяне на сиренето и добре адаптираната стратегия за зреене са предпоставките за оптималното зреене и много ниските нива на летливи карбоксилни киселини, които са характерни за „Wrångebäcksost“. Именно тези условия дават възможност за протеолиза и относително високото дезаминиране на аргинин, които спомагат за образуването на наситения аромат на „Wrångebäcksost“.

Тъй като на млекодайните животни се осигурява подходящ висококачествен фураж, „Wrångebäcksost“ има идеалното съотношение между олеинова киселина и палмитинова киселина. Съотношението между олеиновата киселина и палмитиновата киселина е също така причина за мекотата, която характеризира „Wrångebäcksost“, и за това, че при органолептичните анализи го описват като „топящо се в устата“.

Характеристичните свойства на „Wrångebäcksost“ се различават значително от тези на традиционните полутвърди европейски сирена, произведени от термично обработено мляко. Тези свойства се дължат на добре интегрирания производствен процес — от производството на фуража до узрялото сирене — който се основава на дълга занаятчийска традиция.

Препратка към публикуваната продуктова спецификация

(член 6, параграф 1, втора алинея от настоящия регламент)

https://www.livsmedelsverket.se/globalassets/produktion-handel-kontroll/livsmedelsinformation-markning-halsopastaenden/skyddade-beteckningar/2017-01461-34-ansokan_wrangebacksost_2020_06_14.pdf

---

(1)  ОВ L 343, 14.12.2012 г., стр. 1.

---

| 26.1.2022 | BG | Официален вестник на Европейския съюз | C 40/20 |
| --- | --- | --- | --- |

26.1.2022

BG

Официален вестник на Европейския съюз

C 40/20

---

Публикуване на съобщение за одобрение на стандартно изменение на продуктовата спецификация на наименование в лозаро-винарския сектор по член 17, параграфи 2 и 3 от Делегиран регламент (ЕС) 2019/33 на Комисията

(2022/C 40/04)

Настоящото съобщение се публикува в съответствие с член 17, параграф 5 от Делегиран регламент (ЕС) 2019/33 на Комисията (1).

СЪОБЩЕНИЕ ЗА СТАНДАРТНО ИЗМЕНЕНИЕ НА ЕДИННИЯ ДОКУМЕНТ

„Almansa“

PDO-ES-A0044-AM04

Дата на съобщението: 26 октомври 2021 г.

ОПИСАНИЕ И ОСНОВАНИЯ ЗА ОДОБРЕНОТО ИЗМЕНЕНИЕ

1.   Терминологията, използвана за аналитичните параметри на остатъчната захар, е приведена в съответствие с действащото законодателство.

Описание:

Аналитичният параметър „остатъчна захар“ се променя на „общо съдържание на захари, изразени като фруктоза и глюкоза“ в съответствие с член 20 от Регламент за изпълнение (ЕС) 2019/34 на Комисията от 17 октомври 2018 г., в който се предвижда определянето на общото съдържание на захари, изразени като фруктоза и глюкоза.

Изменена е точка 2.1 от продуктовата спецификация, без това да засяга единния документ.

Посоченото изменение е стандартно, тъй като чрез него се адаптира терминологията, използвана за физическите и химическите характеристики, но то не води до промяна в крайния продукт. Продуктът запазва характеристиките и профила, посочени в раздела „Описание на връзката или връзките“, които са резултат от взаимодействието между природните и човешките фактори. Поради това изменението не спада към нито една от категориите, предвидени в член 14, параграф 1 от Регламент (ЕС) 2019/33.

Основание:

Беше необходимо да се уточни начинът, по който се изразява съдържанието на захар във вината.

2.   Преразглеждане на аналитичните параметри

Описание:

Направени са следните изменения: намаляване на киселинността, както и на границата за наситеност на цвета при червените вина.

Изменени са и видовете вина, като те вече са: сухи бели вина и вина розе, сухо червено вино, полусухи, полусладки и сладки вина, както и качествени пенливи вина.

Изменени са точка 2 от продуктовата спецификация и точка 4 от единния документ.

Посоченото изменение е стандартно, тъй като то не води до промени в крайния продукт. Продуктът запазва характеристиките и профила, посочени в раздела „Описание на връзката или връзките“, които са резултат от взаимодействието между природните и човешките фактори. Поради това изменението не спада към нито една от категориите, предвидени в член 14, параграф 1 от Регламент (ЕС) 2019/33.

Основание:

Общата киселинност е намалена с 0,5 g/l: През последните години се наблюдава повишаване на средните температури, което доведе до общ спад на киселинността при всички сортове грозде. В резултат на това общата киселинност на вината е по-ниска, като тя се понижава още повече при продължителния им престой в бъчви поради утаяването на солите на винената киселина. Поради това е необходимо да се коригират физикохимичните параметри.

По-ниска долна граница за наситеност на цвета при червените вина: В района на производство на вината с наименование за произход „Almansa“ се отглеждат съвместно различни сортове грозде. От една страна, вината от Garnacha Tintorera по естествен път са с много висок потенциал за развитие на цвета; от друга страна, от Monastrell и Garnacha Tinta се произвеждат по-нетръпчиви вина със средна наситеност на цвета. Като цяло през последното десетилетие на пазара се търсят по-плодови едносортови вина, които се харесват от новите поколения потребители, навлизащи в света на виното. Енолозите във всяка винарска изба трябва да разполагат с необходимите способи за производство на вина, които да се ценят на националните и международните пазари, като същевременно запазват характеристиките, обусловени от района на производство и отглежданите в него сортове.

Понижаването на долната граница за наситеност на цвета при червените вина не води до понижаване на качеството; точно обратното — по този начин се разширява спектърът от възможности, предоставени от различните сортове грозде в района, което позволява производството на по-фини, комплексни и атрактивни вина.

3.   Повторно определяне на органолептичните характеристики

Описание:

Текстът с органолептичните описания на различните видове вина е изменен.

Изменени са точка 2.2 от продуктовата спецификация и точка 4 от единния документ.

Посоченото изменение е стандартно, тъй като чрез него се адаптират органолептичните характеристики, за да могат да бъдат по-добре оценени при сензорен анализ, без то не води до промяна в крайния продукт. Продуктът запазва характеристиките и профила, посочени в раздела „Описание на връзката или връзките“, които са резултат от взаимодействието между факторите на околната среда и човешките фактори. Поради това изменението не спада към нито една от категориите, предвидени в член 14, параграф 1 от Регламент (ЕС) 2019/33.

Основание:

Прилагането на стандарт UNE-EN-ISO 17065 при проверката на спецификацията налага изменение на органолептичното описание на обхванатите вина, така че техните характеристики да бъдат свързани с дескриптори, които могат да бъдат оценени от група дегустатори в съответствие с критериите по стандарт UNE-EN-ISO 17025.

4.   Адаптиране на специфичните енологични практики

Описание:

| — | Определени енологични изисквания са премахнати и нормата за преработване на червено грозде във вино е увеличена така, че добивът да не надвишава 74 литра вино от 100 килограма грозде; при белите сортове грозде добивът е запазен на 70 литра вино от 100 килограма грозде. |
| --- | --- |

—

Определени енологични изисквания са премахнати и нормата за преработване на червено грозде във вино е увеличена така, че добивът да не надвишава 74 литра вино от 100 килограма грозде; при белите сортове грозде добивът е запазен на 70 литра вино от 100 килограма грозде.

| — | Смесването на бели и червени сортове грозде е забранено. |
| --- | --- |

—

Смесването на бели и червени сортове грозде е забранено.

| — | Определени са ограничения за алкохолния потенциал на гроздето. |
| --- | --- |

—

Определени са ограничения за алкохолния потенциал на гроздето.

| — | Техниките за загряване за принудително извличане на цвят са забранени. |
| --- | --- |

—

Техниките за загряване за принудително извличане на цвят са забранени.

Изменени са точки 3 и 5 от продуктовата спецификация и точка 5 от единния документ.

Посоченото изменение е стандартно, тъй като то не води до промени в продукта. Продуктът запазва характеристиките и профила, посочени в раздела „Описание на връзката или връзките“, които са резултат от взаимодействието между природните и човешките фактори. Поради това изменението не спада към нито една от категориите, предвидени в член 14, параграф 1 от Регламент (ЕС) 2019/33.

Основание:

Както всеки един отрасъл на хранително-вкусовата промишленост лозаро-винарският сектор претърпя технологично развитие през последните години. Това развитие осигурява на енолозите нови способи, чрез които да създават по-атрактивни, устойчиви и екологични вина. Посочените в спецификацията енологични практики са остарели в много аспекти и не отчитат новите енологични технологии, новите видове производство и новите видове вина, които понастоящем се търсят на пазарите. Тези енологични практики включват пълна ферментация на захарите, определяне на минимална продължителност на мацерацията, задаване на ограничения за температурите на ферментация и ограничаване на извличането на виното до 70 %, което не само спомага за подобряване на неговото качество, но и в много отношения изисква от специалистите да извличат само най-доброто от гроздето във всяка производствена партида. В контекста на изложената по-горе информация енологичните практики трябва да бъдат насочени към производството на качествено вино по такъв начин, че познанията, опитът и способностите на всеки екип от специалисти да допринесат за прилагането на най-добрите техники, които отговарят на характеристиките на вината, обхванати от наименованието за произход „Almansa“, както е посочено в спецификацията.

Увеличаването на добива от 70 литра на 74 литра от 100 килограма червено грозде се основава на факта, че при подлагане на малко по-голям натиск в пресите от някои сортове, отглеждани в района на производство (например Monastrell, Cabernet, Garnacha и Merlot), се получава мъст с концентрация на полифеноли с много високо качество, която съгласно съществуващите правила трябва да се изхвърли, за да не се надвиши установеното ограничение.

Вследствие на увеличението с 4 % ще се подобри качеството на вината със ЗНП „Almansa“, произвеждани от сортове, които не са толкова богати на антоцианини и полифеноли, и съответно ще се повиши концентрацията на тези съединения във виното.

Що се отнася до забраната за смесване на червено и бяло грозде, целта е да се запазят изразителността и характерът на червените вина от района, като високата концентрация на цвета, танините и аромата, която нашето червено грозде осигурява, е основна и отличителна характеристика на наименованието за произход. Следователно се счита, че този вид смесване нарушава характера и ни отдалечава от основния разграничаващ фактор, на който се основава наименованието за произход, като се премахва един от най-важните отличителни белези.

Що се отнася до потенциалното алкохолно съдържание на гроздето, енологично е доказано, че зрелостта на гроздето е ключов фактор за производството на качествени вина. Гроздето, което към момента на брането е под установените ограничения, ще доведе до производството на вина, чието качество не отразява истинския характер на наименованието за произход, като ще повлияе отрицателно на репутацията и престижа на лозарския район.

Също така една от целите на това наименование за произход е да се разграничат нашите вина от тези от други райони. Това няма да е възможно, без да се опитаме да извлечем пълния потенциал, който може да осигури нашето грозде.

Що се отнася до техниките за загряване, периодът на мацерация, при който ципите остават в контакт с мъстта, е от съществено значение за извличането на характеристиките на всеки сорт грозде. Техниките, използвани за извличане на цвят чрез загряване, не запазват ципите достатъчно дълго, за да наситят вината с ароматите и вкусовете, получени при традиционната мацерация. Създават се вина с добро качество, които обаче губят отличителния характер на ЗНП „Almansa“. Поради тази причина посочените техники са забранени.

5.   Добавяне на нови винени сортове грозде

Описание:

Добавени са два нови сорта: Macabeo към белите сортове и Cabernet Franc към червените сортове.

Изменена е точка 6 от продуктовата спецификация. Това не засяга единния документ, тъй като посочените сортове се добавят като вторични.

Посоченото изменение е стандартно и води до производството на същите видове вина с еднакви характеристики и профил, както са посочени в раздела „Описание на връзката или връзките“, които са резултат от взаимодействието между природните и човешките фактори. Поради това изменението не спада към нито една от категориите, предвидени в член 14, параграф 1 от Регламент (ЕС) 2019/33.

Основание:

Посочените сортове вече са засадени в района на производство на ЗНП „Almansa“, като от тях се произвеждат вина, запазващи характеристиките, които са определени в спецификацията за вината, обхванати от това наименование за произход, и включването им е оправдано въз основа на текущото пазарно търсене.

6.   Преформулиране на допълнителни условия (етикетиране)

Описание:

Променено е процентното съдържание на сорта, което е необходимо, за да се упомене само този сорт. Също така са заличени две традиционни наименования — „Superior“ и „Rancio“.

Изменени са точка 8 от продуктовата спецификация и точка 9 от единния документ.

Посоченото изменение е стандартно, тъй като представлява актуализация на законодателството и адаптация към приложимите изисквания. С него се допуска производството на същите видове вина със същите характеристики като тези на продукта, ползващ се със закрила. Поради това изменението не спада към нито една от категориите, предвидени в член 14, параграф 1 от Регламент (ЕС) 2019/33.

Основание:

В първия параграф процентното съдържание на конкретен сорт лоза, което е необходимо, за да се упомене само този сорт, е изменено на 85 %. По този начин посоченото процентно съдържание е приведено в съответствие с приложимото законодателство (член 50, параграф 1, буква а), подточка i) от Делегиран регламент (ЕС) 2019/33). В третия параграф са заличени две традиционни наименования, тъй като не се използват.

7.   Актуализация на сертифициращите органи и действащото законодателство

Описание:

Актуализирани са списъкът с одобрените контролни органи и препратката към действащите регламенти на ЕС.

Изменени са точки 8 и 9 от продуктовата спецификация, без това да засяга единния документ.

Посоченото изменение е стандартно, тъй като представлява актуализация на списъка със сертифициращите органи, както и на действащото законодателство. Поради това изменението не спада към нито една от категориите, предвидени в член 14, параграф 1 от Регламент (ЕС) 2019/33.

Основание:

Беше необходимо информацията да се актуализира.

ЕДИНЕН ДОКУМЕНТ

1.   Наименование/наименования

Almansa

2.   Вид на географското означение

ЗНП — защитено наименование за произход

3.   Категории лозаро-винарски продукти

| 1. | Вино |
| --- | --- |

1.

Вино

| 5. | Качествено пенливо вино |
| --- | --- |

5.

Качествено пенливо вино

4.   Описание на виното или вината

1.   Сухи бели вина и вина розе

КРАТКО ТЕКСТОВО ОПИСАНИЕ

Белите вина са леки, с умерено алкохолно съдържание и на цвят варират от по-бледожълти до по-златистожълти. Доминира усещането за плодове, като то може да бъде съчетано с дървесни аромати и препечени тонове. Добра киселинност, свеж и плодов вкус. Може да бъде доловен лек дървесен и препечен вкус.

Цветът на вината розе варира от ягодоворозов до малинов или цвят сьомга. Те са свежи и леки със средна киселинност. При дегустация са пивки и плодови.

| * | Максималното общо алкохолно съдържание трябва да е в рамките на законовите граници, определени от съответното законодателство на ЕС. |
| --- | --- |

*

ОБЩИ АНАЛИТИЧНИ ХАРАКТЕРИСТИКИ

Максимално общо алкохолно съдържание (в обемни проценти)

—

Минимално действително алкохолно съдържание (в обемни проценти)

11,5

Минимална обща киселинност

4 грама на литър, изразена като съдържание на винена киселина

Максимално съдържание на летливи киселини (в милиеквиваленти на литър)

10

Максимално общо съдържание на серен диоксид (в милиграми на литър)

180

2.   Полусухи, полусладки и сладки бели вина, вина розе и червени вина

КРАТКО ТЕКСТОВО ОПИСАНИЕ

По отношение на външния вид и аромата вината наподобяват на сухите вина от същия сорт.

Вкусът им е балансиран по отношение на алкохолното съдържание, киселинността и съдържанието на остатъчна захар.

| * | Максималното общо алкохолно съдържание трябва да е в рамките на законовите граници, определени от съответното законодателство на ЕС. |
| --- | --- |

*

| * | Максимално общо съдържание на серен диоксид трябва да е 180 mg/l, ако общото съдържание на захари, изразени като фруктоза и глюкоза, надхвърля 5 g/l; ако общото съдържание на захари, изразени като фруктоза и глюкоза, е по-малко от 5 g/l, максималното общо съдържание на серен диоксид трябва да съответства на ограничението, предвидено в законодателството. |
| --- | --- |

*

ОБЩИ АНАЛИТИЧНИ ХАРАКТЕРИСТИКИ

Максимално общо алкохолно съдържание (в обемни проценти)

—

Минимално действително алкохолно съдържание (в обемни проценти)

9

Минимална обща киселинност

3 грама на литър, изразена като съдържание на винена киселина

Максимално съдържание на летливи киселини (в милиеквиваленти на литър)

16,7

Максимално общо съдържание на серен диоксид (в милиграми на литър)

—

3.   Сухо червено вино

КРАТКО ТЕКСТОВО ОПИСАНИЕ

Вината могат да са със средна до висока наситеност на цвета с нюанси, вариращи от червено до виолетово, лилаво, гранат, череша или рубин, с евентуално наличие на керемиденочервени тонове.

Средна до висока наситеност с отчетливи аромати, като могат да се доловят също дървесни и препечени тонове.

Тези добре балансирани и добре структурирани вина със средна до висока наситеност може да имат характерен дървесен вкус с препечени нотки.

| * | Максималното общо алкохолно съдържание трябва да е в рамките на законовите граници, определени от съответното законодателство на ЕС. |
| --- | --- |

*

ОБЩИ АНАЛИТИЧНИ ХАРАКТЕРИСТИКИ

Максимално общо алкохолно съдържание (в обемни проценти)

—

Минимално действително алкохолно съдържание (в обемни проценти)

12

Минимална обща киселинност

4 грама на литър, изразена като съдържание на винена киселина

Максимално съдържание на летливи киселини (в милиеквиваленти на литър)

11,7

Максимално общо съдържание на серен диоксид (в милиграми на литър)

150

4.   Качествено пенливо вино

КРАТКО ТЕКСТОВО ОПИСАНИЕ

Фини и дълготрайни мехурчета; при белите вина — бледи до златисти нюанси и блясък, при вината розе — розови до керемиденочервени нюанси. Ароматите са чисти и плодови. Вината „Reserva“ имат наситени аромати. Вкусът е балансиран със структура, която се усеща приятно на небцето.

| * | Максималното общо алкохолно съдържание трябва да е в рамките на законовите граници, определени от съответното законодателство на ЕС. |
| --- | --- |

*

ОБЩИ АНАЛИТИЧНИ ХАРАКТЕРИСТИКИ

Максимално общо алкохолно съдържание (в обемни проценти)

—

Минимално действително алкохолно съдържание (в обемни проценти)

10

Минимална обща киселинност

3,5 грама на литър, изразена като съдържание на винена киселина

Максимално съдържание на летливи киселини (в милиеквиваленти на литър)

13,3

Максимално общо съдържание на серен диоксид (в милиграми на литър)

185

5.   Винопроизводствени практики

5.1.   
  Специфични енологични практики

Специфична енологична практика

Когато се извлича мъстта или виното и те се отделят от джибрите, трябва да се приложи правилният натиск, за да се гарантира, че добивът не надхвърля 74 литра вино от 100 килограма червено грозде и 70 литра вино от 100 килограма бяло грозде.

При производството на червени вина минималната продължителност на мацерацията трябва да е 48 часа.

Не е разрешено смесването на бели и червени сортове грозде.

Дървените съдове, използвани за процесите на отлежаване, трябва да са изработени от дъб и да са с вместимост, която отговаря на ограниченията за обем, определени в действащото законодателство, за да може да се използват определени традиционни наименования.

Отлежаване в бъчви.

5.2.   
  Максимални добиви

Бели сортове грозде от лози с чашовидна формировка

7 860 килограма грозде от хектар

55 хектолитра от хектар

Червени сортове грозде от лози с чашовидна формировка

6 430 килограма грозде от хектар

47,58 хектолитра от хектар

Бели сортове грозде от лози с подпорна конструкция

11 430 килограма грозде от хектар

80 хектолитра от хектар

Червени сортове грозде от лози с подпорна конструкция

10 000 килограма грозде от хектар

74 хектолитра от хектар

6.   Определен географски район

Районът обхваща парцелите и частите от парцели, намиращи се в следните общини:

| — | Almansa |
| --- | --- |

—

Almansa

| — | Alpera |
| --- | --- |

—

Alpera

| — | Bonete |
| --- | --- |

—

Bonete

| — | Corral Rubio |
| --- | --- |

—

Corral Rubio

| — | Higueruela |
| --- | --- |

—

Higueruela

| — | Hoya Gonzalo |
| --- | --- |

—

Hoya Gonzalo

| — | Pétrola |
| --- | --- |

—

Pétrola

| — | Chinchilla: районът, ограничен от страничен път AB-402 (от Horna до Venta de Alhama) и граничещ от едната страна с общините Pétrola и Corral Rubio, а от другата — с общините Bonete, Higueruela и Hoya Gonzalo. |
| --- | --- |

—

Chinchilla: районът, ограничен от страничен път AB-402 (от Horna до Venta de Alhama) и граничещ от едната страна с общините Pétrola и Corral Rubio, а от другата — с общините Bonete, Higueruela и Hoya Gonzalo.

7.   Основни винени сортове грозде

GARNACHA TINTORERA

MONASTRELL

VERDEJO

8.   Описание на връзката или връзките

8.1.   
  Вино

Районът на производство на вината с наименование за произход „Almansa“ се намира в преходна климатична зона. Лозята са разположени в низини, които се характеризират с пропускливи почви, богати на варовик и бедни на хранителни вещества. Средното количество валежи е малко — 250 mm годишно. Оскъдните валежи, пропускливостта на почвите и ниският добив дават възможност за производство на вина със силен аромат и наситен цвят.

8.2.   
  Качествено пенливо вино

Екстремните температури и богатото съдържание на варовик в почвата позволяват отглеждането на разрешените сортове, които придават на вината плътност и балансираност. Аналогично, оскъдните валежи и часовете слънчева светлина са фактори за наличието на естествено алкохолно съдържание, което позволява производството на вина с установените нива на алкохолно съдържание. При производството на пенливи вина вината, посочени в предходния параграф, се използват като ферментационна смес, така че описанието на тяхната връзка с определения географски район се отнася и за пенливите вина.

9.   Допълнителни съществени условия (опаковане, етикетиране, други изисквания)

Правна рамка:

В националното законодателство

Вид допълнително условие:

Допълнителни разпоредби относно етикетирането

Описание на условието:

За да се използва името на един конкретен сорт лоза, е необходимо най-малко 85 % от гроздето да произхожда от посочения сорт и това да е отбелязано в регистрите за вината.

Връзка към продуктовата спецификация

http://pagina.jccm.es/agricul/paginas/comercial-industrial/consejos_new/pliegos/Mod_AM04%20_ALMANSA_cc_20210423.pdf

---

(1)  ОВ L 9, 11.1.2019 г., стр. 2.

---